Miss World 1981

AngMiss World 1981ay ang ika-31 edisyon ngMiss Worldpageant, na ginanap sa Royal Albert Hall sa Londres, Reyno Unido noong 12 Nobyembre 1981.
Pagkatapos ng kompetisyon, kinoronahan ni Kimberley Santos ng Guam si Pilín León ng Beneswela bilang Miss World 1981.Ito ang pangalawang beses na nanalo ang Beneswela bilang Miss World.Nagtapos bilang first runner-up si Nini Soto ng Kolombya, habang nagtapos bilang second runner-up si Sandra Cunningham ng Hamayka.
Mga kandidata mula sa animnapu't-pitong bansa at teritoryo ang lumahok sa kompetisyong ito. Pinangunahan nina Peter Marshall at Judith Chalmers ang kompetisyon.Nagtanghal si Helen Reddy sa edisyong ito.
Mga kandidata mula sa animnapu't-pitong bansa at teritoryo ay napili upang lumahok sa kompetisyon. Apat na kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isangcasting process,at tatlong kandidata ang nailuklok matapos bumitiw ang orihinal na kalahok.
Dapat sanang lalahok si Miss Germany 1981 Marion Kurz sa edisyong ito,ngunit matapos mag-pose ng walang pantaas na damit para sa isang magasin sa Alemanya, pinili ng organisasyon na ipadala na lamang si Barbara Reimund upang makaiwas sa isang iskandalo.Dahil mas pinili ni Miss Switzerland 1981 Brigitte Voss na gamitin ang kanyang premyong bakasyon sa Timog Aprika sa panahon ng Miss World,napagdesisyunan na ipalit sa kanya ang kanyangfirst runner-upna si Margrit Kilchoer bilang kandidata ng Suwisa sa Miss World.Dapat sanang lalahok angfirst runner-upng Miss USA 1981 na si Holli Rene Dennis sa edisyong ito, ngunit siya ay pinalitan ngsecond runner-upna si Lisa Moss dahil sa personal na dahilan.
Bumalik sa edisyong ito ang bansang Suriname na huling sumali noong1966, at mga bansang El Salvador, Lupangyelo, Tahiti, at Tsile na huling sumali noong1979.
Hindi sumali sa edisyong ito ang mga bansa at teritoryongKapuluang Birhen ng Estados Unidos,Mawrisyo,Panama,Paragway, atSuwasilandiyasa edisyong ito. Hindi sumali si Carole Fitzgerald ng Mawrisyo matapos matagpuan na siya ay dalawampu't-walong taong gulang, apat na taon na lagpas saage requirementna dalawampu't-apat.Hindi sumali sina Elizabeth Pérez ng Panama at María Isabel Urizar ng Paragway dahil sa hindi isiniwalat na dahilan.Hindi sumali ang Kapuluang Birhen ng Estados Unidos at Suwasilandiya sa edisyong ito matapos matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.
Dapat sanang lalahok si Rosje Soeratman ngIndonesyasa edisyong ito, ngunit hindi ito nagpatuloy matapos na hindi payagan ng Pamahalaan ng Indonesya si Soeratman na tumungo sa Londres. Dapat sanang lalahok si Tokunbo Onanuga ngNiherya, ngunit matapos matuklasan na peke ang kanyang mga papeles sa University of Lagos, siya ay diniskwalipika at hindi na napalitan.Dapat sanang lalahok si Paula Leal Dos Santos ngPortugal, ngunit pagkadating niya sa Londres, siya ay diniskwalipika dahil sa siya ay legal na mamamayan ng Timog Aprika, bagamat na siya ay pinanganak sa Portugal.
Naantala ng isang linggo ang Miss Zimbabwe 1981 pageant matapos magprotesta ang ilang mga itim naZimbabweanna inayos ng mgaorganizerng Miss Zimbabwe ang kompetisyon upang paboran ang mga kandidatang puti.Sa labimpitong kandidata ng Miss Zimbabwe, siyam sa mga ito ay puti, lima ang itim, at tatlo ang magkahalong lahi.Ang mga pangyayaring ito ang nag-udyok sa direktor ng Miss Zimbabwe na si Tim Horgan na bumitiw sa kanyang posisyon, kasabay ng kanyang mga aasikasuhin sa ibayong bansa. Sa gitna ng espekulasyon na ang paligsahan ay inayos para sa isang puting kalahok na manalo, tatlumpung kalahok pa ang dinagdag sa kompetisyon, kung saan labinwalo ay itim. Kalaunan ay nagwagi si Juliet Nyathi, isang itim na kandidata, bilang Miss Zimbabwe 1981.Marami sa mga kandidata at mga manonood ang kaagad umalis bilang protesta, dahil si Julieth diumano ang paborito ng mga bagong isponsor. Pagkatapos manalo, kaagad na inakusahan si Nyathi ng pagiging ina ng dalawang anak, na  tahasan niyang itinanggi.
Ilang mga pagbabago sa pormat ng kompetisyon ang ipinatupad ng Miss World. Tulad noong1980, labinlimangsemi-finalistang napili sa pamamagitan ng paunang kompetisyon at mgapersonal interview. Lumahok saswimsuit competitionatevening gown competitionang labinlimang mgasemi-finalist, at kalaunan ay napili ang pitong pinalista na sumabak safinal interview.Sa unang pagkakataon, limang kandidata mula sa limang rehiyong heograpikal ang hinirang bilang mga Continental Queens of Beauty: Isa sa Aprika, Asya, Europa, Kaamerikahan, at Oseaniya.Pagkatapos nito,dalawang runner-upna lamang ang hinirang safinal telecastbago hirangin ang bagong Miss World.
Animnapu't-pitong kandidata ang lumahok para sa titulo.